Document ID: 31997D0296

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1997 για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή (Κείμενο που παρουσιάζει ενδιαφέρον για τον ΕΟΧ) (97/296/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 2,
Εκτιμώντας:
ότι η Επιτροπή καθόρισε τους ιδιαίτερους όρους εισαγωγής αλιευτικών προϊόντων για ορισμένες συγκεκριμένες τρίτες χώρες 7
ότι η απόφαση 95/328/ΕΚ της Επιτροπής (3), καθιέρωσε ένα τυποποιημένο μοντέλο υγειονομικού πιστοποιητικού για τις εισαγωγές αλιευτικών προϊόντων από τρίτες χώρες που δεν καλύπτονται ακόμα από την εν λόγω απόφαση 7
ότι, με την απόφαση 97/20/ΕΚ της Επιτροπής (4), καταρτίστηκε ο κατάλογος των τρίτων χωρών από τις οποίες επιτρέπεται η εισαγωγή δίθυρων μαλακίων, των εχινόδερμων, χιτωνιτών και των γαστερόποδων υπό οποιανδήποτε μορφή, και προορίζονται για την ανθρώπινη κατανάλωση 7
ότι πρέπει στο μέλλον να καταρτιστεί ο κατάλογος των τρίτων χωρών που πληρούν τους ισότιμους όρους που αναφέρονται στην παράγραφο 2 του άρθρου 2 της απόφασης 95/408/ΕΚ και οι οποίες μπορούν, επομένως, να εγγυηθούν ότι τα αλιευτικά προϊόντα που εξάγουν προς την Κοινότητα πληρούν τις απαιτήσεις υγιεινής οι οποίες προβλέπονται για την προστασία των καταναλωτών βάσει των διατάξεων της οδηγίας 91/493/ΕΟΚ περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (5) 7
ότι ο κατάλογος αυτός πρέπει να περιλαμβάνει τις τρίτες χώρες για τις οποίες ισχύει ειδική απόφαση καθώς επίσης και τις τρίτες χώρες που πληρούν τους όρους του άρθρου 2 παράγραφος 2, για τις οποίες μπορεί να καταρτιστεί προσωρινός κατάλογος επιχειρήσεων, από τις οποίες επιτρέπονται οι εισαγωγές, με βάση τη διαδικασία που προβλέπεται στην την απόφαση 95/408/ΕΚ 7
ότι, για να αποφευχθεί η διακοπή των παραδοσιακών συναλλαγών, μπορούν να συνεχίσουν να εφαρμόζονται οι διατάξεις που προβλέπονται στο άρθρο 11 παράγραφος 7 της οδηγίας 91/493/ΕΟΚ, για κάποιο διάστημα, στα αλιευτικά προϊόντα που προέρχονται από τρίτες χώρες και δεν εμφαίνονται ακόμα στον κατάλογο 7
ότι ο εν λόγω κατάλογος τρίτων χωρών καταρτίζεται με την επιφύλαξη των κοινοτικών ή εθνικών διατάξεων που αφορούν την προστασία της υγείας των ζώων και του περιβάλλοντος 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των τρίτων χωρών που πληρούν τους όρους που προβλέπονται στην παράγραφο 2 του άρθρου 2 της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια, καθορίζεται στο παράρτημα της παρούσας απόφασης.
Άρθρο 2
1. Με την επιφύλαξη των διατάξεων που αφορούν την προστασία της υγείας των ζώων και του περιβάλλοντος, τα κράτη μέλη μεριμνούν ώστε οι εισαγωγές αλιευτικών προϊόντων υπό οποιαδήποτε μορφή, που προορίζονται για κατανάλωση από τον άνθρωπο, να προέρχονται μόνο από από τις τρίτες χώρες που εμφαίνονται στον κατάλογο του παραρτήματος.
2. Οι διατάξεις που αναφέρονται στην παράγραφο 1, δεν ισχύουν για τα αλιευτικά προϊόντα που εισάγονται από αναγνωρισμένη εγκατάσταση, σύμφωνα με τις λεπτομέρειες που αναφέρονται στο άρθρο 11 παράγραφος 6 της οδηγίας 91/493/ΕΟΚ.
Άρθρο 3
1. Κατά παρέκκλιση από τις διατάξεις του άρθρου 2, τα κράτη μέλη μπορούν να συνεχίσουν έως την 1η Ιουλίου 1998 να εισάγουν αλιευτικά προϊόντα από τρίτες χώρες που εμφαίνονται στον κατάλογο του παραρτήματος της παρούσας απόφασης, εφαρμόζοντας τις διατάξεις που προβλέπονται στο άρθρο 11 παράγραφος 7 της οδηγίας 91/493/ΕΟΚ.
2. Τα κράτη μέλη μεριμνούν ώστε τα αλιευτικά προϊόντα που εισάγονται σύμφωνα με τους όρους που προβλέπονται στην παράγραφο 1, να τίθενται σε εμπορία μόνο στην εθνική αγορά του κράτους μέλους εισαγωγής ή των κρατών μελών που παρέχουν την ίδια παρέκκλιση και, επίσης, να τίθεται ευκρινώς στη σήμανση η καταγωγή των προϊόντων.
Άρθρο 4
Η παρούσα απόφαση εφαρμόζεται από την 1η Ιουλίου 1997.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 22 Απριλίου 1997.

Labels: 0
3
5
6